
Ж и т и ш т е
З А П И С Н И К

	Са 8. седнице Изборне комисије општине Житиште као надлежног органа – локалне изборне комисије за спровођење избора за народне посланике Народне скупштине – одржане дана 16. октобра 2026. (петак) са почетком у 1200 часова у Малој сали општине Житиште на другом спрату. 
	Седницу је отворила Светлана Дамјановић, Председница Изборне комисије општине Житиште.
	Заменица Секретара Биљана Зубац је урадила прозивку.
Седници су присуствовали: Светлана Дамјановић - Председница комисије, Биљана Зубац – заменица секретара, Јово Симић – заменик члана, Поша Нандор – члан, Лази Дину – заменик члана, Јованка Суџуковић – члан, Дивна Сакраџија – члан, Миле Ћук – заменик члана, Данило Плећаш – заменик члана, Дејана Милошев – члан, Драган Ћурчија – члан, Добаи Јанош – члан, Гордана Вујовић – заменик члана, Славица Дајић – члан, Миодраг Патковић – члан, Петар Станић – члан, Љубица Мартиновић – заменик члана (без права гласа), Алмира Глигић - члан.
Председница Изборне комисије констатује да седници присуствује већина чланова/заменика чланова комисије са правом гласа тј. 16 чланова. 
У раду седнице учествује Биљана Зубац - заменица секретара, без права гласа.
Председница је предложила следећи

Дневни ред
1. Усвајање записника са претходне седнице Изборне комисије општине Житиште,
2.    Доношење Решење о именовању члана и заменика члана  Изборне комисије општине Житиште  у проширеном саставу на предлог  подносиоца изборне листе Богољуб Карић – Покрет СНАГА СРБИЈЕ -БК  
3. Доношење Решења  о измени и допуни решења о именовању чланова и заменика чланова бирачког   одбора - у проширеном саставу – за спровођење избора за народне посланике Народне скупштине расписаних за 25. октобар 2026. у Општини Житиште  (За бирачко место 24.)
4.  Разно
Дневни ред је усвојен једногласно са 16 гласова за.

Тачка 1.
Усвајање записника са претходне седнице
Записник са предходне седнице је усвојен једногласно са 16 гласова за.

Тачка 2.
	Доношење Решење о именовању члана и заменика члана  Изборне комисије општине Житиште  у проширеном саставу на предлог  подносиоца изборне листе Богољуб Карић – Покрет СНАГА СРБИЈЕ -БК

Председница комисије Светлана Дамјановић је прочитала предлог  и навела да је након провере бирачког права и изборних листа утврђен предлог Решења о именовању у проширени састав ИК Општине Житиште.
Драган Ћурчија је питао да ли у запинику мора да стоји име члана и заменика који су именовани. Биљана Зубац је одговорила да не мора јер је Решење саставни део записника.
Председница ставља на гласање тачку дневног реда.
Једногласно са 16 гласова за је донето
Решење о именовању члана и заменика члана Изборне комисије општине Житиште у проширеном саставу за изборну листу Богољуб Карић – Покрет СНАГА СРБИЈЕ –БК
У Изборну комисију Општине Житиште у проширеном саставу именују се :
· за члана Жељко Бандић,    
· за заменика члана Зоран Катић. 
Решење објавити на веб презентацији РИК-а.

Тачка 3.
	Доношење 9 Решења  о измени и допуни решења о именовању чланова и заменика чланова бирачког   одбора - у проширеном саставу – за спровођење избора за народне посланике Народне скупштине расписаних за 25. октобар 2026. у Општини Житиште 
[bookmark: _GoBack]	Председница Комисије је прочитала предлоге који су пристигли. Дивна Сакраџија је имала примедбу на именовање Наде Туцић те је дата информација да је та измена већ урађена након предходне седнице. 
Са 15 гласова за и једним уздржаним гласом донета су

Решења  о измени и допуни решења о именовању чланова и заменика чланова бирачког   одбора - у проширеном саставу – за спровођење избора за народне посланике Народне скупштине расписаних за 25. октобар 2026. у Општини Житиште и то на бирачким местима 7., 11., 12., 16., 22., 24., 27., 28., 29. и 30.
Решење објавити на веб презентацији РИК-а.

Тачка 4.
Разно
	Председница је обавестила чланове и заменике чланова Комисије да ће у уторак гласачки материјал стићи у округ и да ће се исти дан ићи по материјал. Питала је присутне чланове и заменике чланова да ли неко жели да иде по материјал. Јавили су се Драган Ћурчија и Данило Плећаш. Нагласила је такође да је Комисија та која ће да унесе материјал у салу и да од тог момента полиција чува зграду. Дивна Сакраџија је питала да ли ће сада моћи да виде чланови Изборне комисије спискове гласача ван бирачког места јер сматра да је за прођле изборе тај списак злоупотребљен. Светлана Дамјановић је нагласила да комисија не може да тврди да ли неко може или не може да изађе на бирачко место јер то није регулисано законом. Биљана Зубац је истакла да је потребно донети Решење о трошковима горива за превоз изборног материјала за гласање по инструкцијама РИК-а те се исто доноси по службеној дужности.
	Седница је завршена у 124 0 часова.

Записник по овлашћењу секретара водила
Јасминка Гаврић с.р.
Председница Изборне комисије општине Житиште
Светлана Дамјановић с.р.

Заменица Секретара Изборне комисије општине Житиште
Биљана Зубац с.р.
